|  |
| --- |
|  |

# ဓမ္မဟောင်းအခြေခံအုတ်မြစ်များ – Module ၁

# နိဒါန်း

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးသောအရာ သို့မဟုတ် သင်နားမလည်သောအရာသည် အဘယ်နည်း။
2. ပင်တာကျူနှင့်ဆန့်ကျင်ဘက်ဖြစ်သော ယုံကြည်သူများ၏ကြိုတင်ယူဆချက်အချို့ကို အကျဉ်းချုပ်ပြပါ။
3. ဓမ္မဟောင်းကျမ်းကိုလေ့လာရန် သင်ခန်းစာတွင်ဖော်ပြထားသည့် အနက်ပြန်နည်းသုံးမျိုး အနက်မည်သည့်နည်းဗျူဟာကို သင်အသုံးပြုသနည်း။ အခြားနည်းဗျူဟာများမှ အကျိုး ကျေးဇူးရနိုင်သည်ဟု သင်ထင်ပါသလား။ အဘယ်သို့နည်း ရှင်းပြပါ။
4. ခေတ်သစ်ဝေဖန်ရေးပညာရှင်များ၏ချဉ်းကပ်ပုံများနှင့် ကျွန်ုပ်တို့သည်အကျွမ်းတဝင်ရှိရန် အဘယ်ကြောင့်အရေးကြီးသနည်း။
5. ပင်တာကျူကို မောရှေရေးသားပြီးနောက် မူလအရေးအသားကို ပြင်ဆင်ခြင်းမွမ်းမံခြင်း လုပ်ငန်းစဉ်ရှိနိုင်သည်ကို သင်စိုးရိမ်မိပါသလား။ ပင်တာကျူ၏မှုတ်သွင်းခြင်းနှင့် အခွင့်အာဏာသည် သင့်အား မေးခွန်းဖြစ်စေပါသလား။ အဘယ်ကြောင့်နည်း သို့မဟုတ် အဘယ်ကြောင့် မဟုတ်သနည်း။
6. သင်သည် သင့်ကိုယ်သင် “ယုံကြည်သူ” ဟုမှတ်ယူပါသလား။ အဘယ်ကြောင်းနည်း ရှင်းပြပါ။
7. ပင်တာကျူတွင် ဘုရားသခင်အတွက် အမည်အမျိုးမျိုးကို တွေ့ရှိရသည်။ ကျွန်ုပ်တို့၏ ဟောပြောခြင်းနှင့် သွန်သင်ခြင်းတွင် ဘုရားသခင်၏စရိုက်လက္ခဏာအမျိုးမျိုးကို အလေးပေးဖော်ပြရန် ဤအမည်အမျိုးမျိုးသည် မည်သို့ဆောင်ရွက်ပေးသနည်း။
8. ဘုရားသခင်သည် သဘာဝလွန်နည်းလမ်းများနှင့် ပင်တာကျူတွင်အံ့ဖွယ်အမှုများဖြင့် မိမိကိုယ်ကိုပြသသည်။ အတိတ်မှဘုရားသခင်၏သဘာဝလွန်လုပ်ဆောင်ချက်များသည် ကျွန်ုပ်တို့၏အနာဂတ်အတွက် ဘုရားသခင်၏ သဘာဝလွန်ကတိတော်များနှင့်ပတ်သက်၍ ယုံကြည်စိတ်ချမှုရှိစေသည့် နည်းလမ်းအချို့သည် အဘယ်နည်း။
9. ကတိတော်ပြည်ကိုသိမ်းပိုက်ပြီး အခြေချနေထိုင်ရာတွင် ဘုရားသခင်အား သစ္စာရှိစွာဝတ်ပြု ကိုးကွယ်ဖို့ဣသရေလကိုပြင်ဆင်ရန်အတွက် ပင်တာကျူကိုရည်ရွယ်ခဲ့သည်။ ဤအရာကို သင်၏ပစ္စုပ္ပန်အသက်တာနှင့် ဓမ္မအမှုတော်တွင် မည်သို့ကျင့်သုံးနိုင်သနည်း။
10. ယနေ့ကျွန်ုပ်တို့ကျင့်သုံးရန် အရေးကြီးသောသဘောတရားများကို ထင်ဟပ်ပြသော ပင်တာကျူတွင်ရှိသည့် အကြောင်းအရာအချို့သည် အဘယ်နည်း။ ဤအကြောင်းအရာများ ထဲမှတစ်ခုကို သင်၏လက်ရှိအမှုတော်လုပ်ငန်းနှင့် သင်ကြားမှုတွင် မည်သို့ကျင့်သုံးနိုင်ပုံကို ဥပမာတစ်ခုပေးပါ။

**ခေတ်သစ်ယုံကြည်သူ၏ချဉ်းကပ်မှုအပေါ် ပြန်လည်သုံးသပ်ချက် – ကြိုတင်ယူဆချက်များ\_** ယုံကြည်သူများ— ဤနေရာတွင် သမ္မာကျမ်းစာ၏အခွင့်အာဏာကို အပြည့်အဝကိုင်ဆောင်ထားသူ များအဖြစ် သတ်မှတ်ထားသည် — သည်ပင်တာကျူနှင့်ပတ်သက်၍ ထင်မြင်ယူဆချက်အချို့ သို့မဟုတ် ကြိုတင်ယူဆချက်များရှိသည်။ ဘုရားသခင်သည် သာမန်ဖြစ်စဉ်များနှင့် သဘာဝ အကြောင်းတရားများကို မလိုအပ်ဘဲ၊ ကျော်လွန်ခြင်းနှင့် ဆန့်ကျင်သည့်နည်းလမ်းများဖြင့် လုပ်ဆောင်သည့် သဘာဝလွန်ဝါဒဟု သူတို့ယူဆကြသည်။ ၎င်းသည် ဘုရားသခင်သည် ပင်တာကျူ ၏ရေးသားမှုနှင့် ဣသရေလ၏ယုံကြည်ခြင်းဖွံ့ဖြိုးတိုးတက်မှုတို့ကို လှုံ့ဆော်ပေးပြီး ကြီးကြပ်နိုင် သည့်ပုဂ္ဂိုလ်မျိုးဖြစ်ကြောင်း ကျွန်ုပ်တို့အား အာမခံပါသည်။ ဘုရားသခင်သည် ပင်တာကျူကိုရေးရန် မောရှေအားအသုံးပြုခဲ့ကြောင်း ယုံကြည်သူများက ယုံကြည်ကြသည်။

**ကိစ္စရပ်လေ့လာမှု-** Jaime သည်သင်းအုပ်ဆရာဖြစ်ရန် ပညာသင်ကြားခဲ့ပြီး အမှတ်ကောင်းများ လည်း ရခဲ့သည်။ စိစစ်ရေးကော်မတီသည် နှစ်သက်သဘောကျကြသည်။ စစ်ဆေးမေးမြန်းချိန် ခုနစ်နာရီအတွင်း မေးခွန်းအားလုံးကို သူသည် မှန်ကန်စွာဖြေဆိုနိုင်ခဲ့သည်။ သို့သော်၊ သမိုင်းဆိုင်ရာ၊ ကိုယ်တော်၏ချစ်ခြင်းမေတ္တာနှင့် ကိုယ်တော်၏တန်ခိုးအပေါ် ဘုရားသခင်၏ သဘာဝလွန်ထိန်းချုပ် မှုကို ရှင်းလင်းစွာ ယုံကြည်ခဲ့သော်လည်း Jamie သည် အလွန်ကြောက်တတ်သူတစ်ဦးဖြစ်သည်။ ဝမ်းနည်းဖွယ်မှာ၊ စစ်ဆေးရေးကော်မတီသည် သူ့ထံ၌မှန်ကန်သောအဖြေများရှိမရှိကိုသာ စိတ်ဝင်စားသည်။ ဤအရာများကို သူသည်အမှန်တကယ် ယုံကြည်ကြောင်း သူ့ဘ၀တွင် အထောက် အထားရှိမရှိကို သူတို့မှတ်ယူခြင်းမရှိခဲ့ကြပါ—သူ၏အပြုအမူ၊ စရိုက်လက္ခဏာနှင့် စိတ်ခံစားမှုများ သည် ဘုရားသခင်အပေါ် သက်ရောက်မှုရှိခဲ့သည်။ သူသည် ဘုရားသခင်ကို အမှန်တကယ်နှစ်သက် မြတ်နိုးပါသလား။ သူသည် အခြားသူများကို အမှန်တကယ်နှစ်သက်မြတ်နိုးပါသလား။ ဤအရာများ ကို သူတို့သည် မမှတ်ယူခဲ့ကြပါ။

မေးခွန်းများ ပြန်လည်ဆင်ခြင်သုံးသပ်ခြင်း

1. ပင်တာကျူကို သင်ဖတ်သောအခါ၊ သင့်ထံတွင်ရှိသည့်ယူဆချက်များကို ခွဲခြားသိမြင်ရန် ကြိုးစားပါ။ သင်ယုံကြည်သည့်အရာအပေါ်မဟုတ်ဘဲ သင်၏အဆုံးသတ်ချက်အပေါ် အခြေခံကာ၊ သင့်လုပ်ရပ်များနှင့် ပုံမှန်စိတ်ခံစားမှုဆိုင်ရာ တုံ့ပြန်မှုများအပေါ် အခြေခံပါ။ သင်၏လုပ်ဆောင်ချက်များအပေါ်အခြေခံ၍ ပင်တာကျူနှင့်ပတ်သက်သော သင်၏ယူဆ ချက်များကိုပိုင်းဖြတ်ရန် တစ်စုံတစ်ဦးအား စေလွှတ်ထားသည်ဟု မြင်ယောင်ကြည့်ပါ။ သူတို့သည် မည်သို့ကောက်ချက်ချကြမည်နည်း။ အောက်ပါကဲ့သို့သော လုပ်ဆောင်ချက် များကို ထည့်သွင်းစဉ်းစားပါ\_
	1. သင်သည် ၎င်းကိုအကြိမ်မည်မျှ ဖတ်လေ့ရှိသနည်း။
	2. ၎င်းထဲမှ မည်သည့်အပိုင်းများကို သင်သည်ဖတ်ရှု့လိုပြီး မည်သည့်အပိုင်းများနှင့် ဝေးဝေးနေလိုသနည်း။ အဘယ်ကြောင့်နည်း။
	3. သင်သည် ၎င်းကိုဖတ်ရန် အချိန်မည်မျှပေးလေ့ရှိသနည်း။
	4. သင်၏နေ့စဉ်လုပ်ဆောင်မှုများနှင့် လှုံဆော်မှုများအတွက် ကျင့်သုံးမှုနှင့်ပတ်သက်၍ ၎င်းကို သင်မည်မျှအလေးအနက်ထားသနည်း။
	5. ဘုရားသခင်၏တန်ခိုးတော်အပေါ် သင်၏ယူဆချက်များနှင့်ပတ်သက်၍ သင်၏ လုပ်ဆောင်ချက်များနှင့် စိတ်ခံစားမှုဆိုင်ရာတုံ့ပြန်မှုများသည် မည်သို့ဖော်ပြသနည်း။
2. ပင်တာကျူကို မောရှေရေးသားသည်ဟု ယုံကြည်ခြင်းအတွက် မည်သည့်အကြောင်းပြချက် များ သင်၌ရှိသနည်း။ “မောရှေ၏ကျမ်းရေးသူဖြစ်ခြင်းဆိုင်ရာအခြေခံလိုအပ်ချက်”ဟူသည် အဘယ်နည်း။
3. ဤယုံကြည်ချက်သည် သင့်အသက်တာတွင် မည်သည့်ကွာခြားမှုကိုဖြစ်စေသနည်း။

လုပ်ဆောင်ရန် လုပ်ငန်းများ

* သမ္မာကျမ်းစာအား ရေးသားသူနှင့်ပတ်သက်၍ သင်၏ယုံကြည်မှုတွင် မည်သည့် အထောက်အထားပါဝင်သည်ကို သင်၏အသက်တာနှင့်ဓမ္မအမှုတော်တွင် သင်ကိုယ်တိုင် ဆန်းစစ်ကြည့်ပါ။ ဘုရားသခင်သည်သမိုင်းတွင် သဘာဝလွန်ပါဝင်ပတ်သက်နေကြောင်း၊ တန်ခိုးကြီးပြီး သင့်ကိုနှစ်သက်မြတ်နိုးကြောင်း မည်သည့်သက်သေအထောက်အထား တွေ့ရသနည်း။ အကယ်၍ သက်သေအထောက်အထားသည် သင်၏ယုံကြည်ခြင်းမျှသာ ဖြစ်ပါက၊ သင့်ဘဝ၏လုပ်ဆောင်ချက်များတွင်လည်းကောင်း၊ စိတ်ခံစားမှုဆိုင်ရာတုံ့ပြန်မှု တွင်လည်းကောင်း၊ အစပြုလုပ်ဆောင်မှုများတွင်လည်းကောင်း တွေ့ရှိနိုင်သည့်အထောက် အထားများကို ဆန်းစစ်ပါ။ သင်သည် မည်သည့်အရာကို နှစ်သက်မြတ်နိုးသနည်း။